**Puuterminaalityöt 65 osp**

Ammattitaitovaatimukset

**Toimintaympäristö**

* tietää puuraaka-aineen vaiheet metsänkasvatuksesta tehtaalle
* tuntee jalostusprosessien materiaalivirrat ja niiden keskinäisten riippuvuudet
* käyttää työtä ohjaavia toiminnanohjausjärjestelmiä
* tiedostaa oman työnsä kustannusvaikutukset ja tuotostason
* toimii työyhteisössä vuorovaikutteisesti ja kehittävästi
* työskentelee asiakaslähtöisesti ja yrittäjyyden sekä vaitiolovelvollisuuden huomioiden
* noudattaa sovittuja työaikoja sekä sopii poikkeamista

**Terminaalityön suunnittelu**

Opiskelija

* suunnittelee työtehtävät huomioiden vuorotyön vaatimukset
* suunnittelee terminaalityön huomioiden tuotantolaitoksen toiminnan
* hyödyntää suunnittelussa urakanantajan toimintaohjeita ja muita tietolähteitä
* huomioi suunnittelussa suositukset, säädökset sekä sertifioinnin kriteerit ja kestävän kehityksen

**Terminaalityön toteutus**

Opiskelija

* työskentelee yleisimmillä terminaalikoneilla ohjeiden, suositusten, säädösten sekä sertifioinnin kriteerien ja kestävän kehityksen ohjeistusten mukaisesti
* lastaa puutavaraa ja tekee tarvittavat toimet luovuttamista varten
* vastaanottaa ja purkaa puutavaraa
* käyttää laitoksen tietojärjestelmiä materiaalivirtojen hallintaan
* käyttää työtä ohjaavia toiminnanohjausjärjestelmiä
* sijoittelee puutavaraa etä- ja lähivarastoihin puutavarakierron vaatimusten mukaisesti
* tarkkailee puutavaran laatua
* seuraa käsiteltävän puun kuutiopainoa
* tekee alueen kunnossapitotöitä
* hallitsee turvallisen, energiatehokkaan, taloudellisen työskentelytavan ja ymmärtää sen vaikuttavuuden tulokseen
* hyödyntää työskentelyssään tuotantolaitoksen sekä koneen tietotekniikkaa ja sovelluksia
* arvioi sekä ylläpitää koneen mittaustarkkuutta ja työskentelyn laadukkuutta
* dokumentoi työaikojaan, työn laatua ja määrää

**Kaluston toimintakunto**

Opiskelija

|  |  |
| --- | --- |
|  | * varustelee ja säätää koneen toiminnot siten, että työskentely on sujuvaa ja tuottavaa * ylläpitää ennakoivasti koneiden ja laitteiden toimintakuntoa säännöllisillä huoltotoimilla ja tarkastuksilla * huolehtii määräaikaishuoltojen toteutumisesta * tunnistaa, paikallistaa ja korjaa yleisimmät toimintahäiriöt ja viat * hyödyntää koneen tietojärjestelmää toimintojen säätämisessä, vianhaussa ja huoltotarpeen arvioinnissa * ennakoi polttoaine- ja huoltotarvikkeiden tarpeen |

**Turvallinen ja vastuullinen työskentely**

* noudattaa työskentelyssään työturvallisuuteen ja ympäristönhoitoon liittyviä ohjeistuksia
  + käyttää ja huoltaa työvälineitä turvallisesti
  + työskentelee ergonomisesti
  + käyttää työssä tarvittavia henkilökohtaisia suojavarusteita ja huoltaa niitä
  + huolehtii työpisteen ja -koneen siisteydestä ja käyttökuntoisuudesta
  + huolehtii jätteiden lajittelusta ja pyrkii vähentämään jätteiden määrää
  + käsittelee työssä tarvittavia kemikaaleja ohjeiden mukaisesti
  + arvioi ja havainnoi työhönsä liittyviä työturvallisuusriskejä
  + ilmoittaa turvallisuuspoikkeamista, koneen vioista ja vahingoista
  + toimii alkusammutustilanteessa ohjeiden mukaisesti
  + ehkäisee toiminnallaan tapaturmia
  + osaa toimia hätätilanteessa sekä onnettomuuden ja sairauskohtauksen sattuessa
  + hallitsee ensiavun antamisen perusteet ensiapua vaativissa tilanteissa

**Osaamisen osoittaminen**

Opiskelija osoittaa ammattitaitonsa näytössä suunnittelemalla ja tekemällä puutavaran käsittelyä materiaalikoneella tai pyöräkuormaajalla käytännön työtehtävissä puuterminaalissa. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

Lisäksi opiskelija suorittaa työelämän edellyttämät luvat ja pätevyydet, jotka ovat välttämättömiä ammattitaitovaatimuksissa edellytetyn osaamisen osoittamiseksi.